Արմեն Բայբուրդյան

Արմեն Վահանի Բայբուրդյան (ապրիլի 2, 1964(1964-04-02), Երևան, Հայկական ԽՍՀ, ԽՍՀՄ), հայ դիվանագետ, արտակարգ և լիազոր դեսպան, միջազգային հարաբերությունների դոկտոր, պրոֆեսոր։


== Կրթություն ==
1981-1986 թթ. սովորել և ավարտել է ԵՊՀ պատմության ֆակուլտետը։
1986-1989 թթ. սովորել և ավարտել է ԵՊՀ պատմության ֆակուլտետի ընդհանուր պատմության ամբիոնի ասպիրանտուրան։ Պատմության և միջազգային հարաբերությունների թեմաներով մենագրության ու մի շարք հոդվածների հեղինակ։
1990թ դեկտեմբեր - շնորհվել է պատմական գիտությունների թեկնածուի գիտական աստիճան՝ ընդհանուր պատմություն մասնագիտացմամբ։
2002-2004թթ., 2008-2009թթ. սովորել է Նյու Դելիի Ջավահարլալ Ներուի անվան համալսարանի դոկտորանտուրայում՝ միջազգային հարաբերությունների գծով։
2008թ. սեպտեմբերից դեկտեմբեր ամիսներին սովորել և ավարտել է Հարվարդի համալսարանի և Մասաչուսեթսի տեխնոլոգիական ինստիտուտի  խորացված բանակցային դասընթացը։
2010թ. հուլիս - Ջավահարլալ Ներուի անվան համալսարանում ստացել է միջազգային հարաբերությունների դոկտորի գիտական աստիճան։


== Աշխատանքային գործունեություն ==
1989-1991 թթ. - ԵՊՀ պատմության ֆակուլտետի ընդհանուր պատմության և դիվանագիտության պատմության դասախոս
1991-1992 թթ. - ՀՀ Գերագույն խորհրդի նախագահի առաջին տեղակալի օգնական, այնուհետև՝ ՀՀ Գերագույն խորհրդի նախագահի արտաքին կապերի գծով խորհրդական
1992 թ. - ՀՀ արտաքին գործերի նախարարության միջազգային կազմակերպությունների բաժնի խորհրդական
1993-1995 թթ. - ՄԱԿ-ում ՀՀ մշտական ներկայացուցչի տեղակալ
1995-1997 թթ. - Լոս Անջելեսում ՀՀ առաջին գլխավոր հյուպատոս
1997-2000 թթ. - Հայաստանի արտաքին գործերի փոխնախարար, ԱՄՆ-ի հետ «Անվտանգության երկխոսության» հայաստանյան կողմի համանախագահ։
1999 թվականից - համատեղությամբ Վ. Բրյուսովի անվան Երևանի պետական լեզվահասարակագիտական համալսարանի դոցենտ
2000-2004 թթ. - Հնդկաստանի Հանրապետությունում ՀՀ առաջին արտակարգ և լիազոր դեսպան։ Համատեղության կարգով նշանակվել է նաև Ինդոնեզիայում, Շրի Լանկայի Ժողովրդավարական Սոցիալիստական Հանրապետությունում և Նեպալում ՀՀ արտակարգ և լիազոր դեսպան
2004-2008թթ. - ՀՀ արտաքին գործերի փոխնախարար, Եվրոպական միության հետ գլխավոր բանակցող՝ Եվրոպական հարևանության գծով։ Միևնույն ժամանակ՝ հայ-չինական և հայ-հնդկական միջկառավարական հանձնաժողովների հայաստանյան կողմի համանախագահ։
2008 թ. փետրվարի 23-ին ՀՀ Նախագահ Ռ. Քոչարյանի հրամանագրով ազատվել է զբաղեցրած պաշտոնից՝ «Դեսպանների ուղերձը» ստորագրելու համար
2008-2013թթ. - ՀՀ-ում ՄԱԿ-ի մշտական համակարգողի, ՄԱԿ-ի Զարգացման  ծրագրի մշտական ներկայացուցչի ավագ խորհրդական
2009-2013թթ․ - համատեղությամբ ԵՊՀ Եվրոպական ուսումնասիրությունների կենտրոնի ավագ փորձագետ
2014-2018թթ. - Մասաչուսեթսի համալսարանի քաղաքագիտության և միջազգային հարաբերությունների պրոֆեսոր
2016-2017թթ. - համատեղության կարգով Հայ առաքելական եկեղեցու ԱՄՆ Արևելյան թեմի առաջնորդարանի վարչական տնօրեն, Նյու Յորք
2018-2022թթ․ -  Լոս Անջելեսում ՀՀ գլխավոր հյուպատոս։
2022թ․-ից  - Մասաչուսեթսի համալսարանի քաղաքագիտության և միջազգային հարաբերությունների պրոֆեսորՏիրապետում է հայերեն, ռուսերեն, անգլերեն և մասամբ ֆրանսերեն լեզուներին։


== Ընտանիք ==
Ամուսնացած է, ունի երեք զավակ։ Արմեն Բայբուրդյանը հայտնի դիվանագետ Վահան Բայբուրդյանի որդին է։


== Դիվանագիտական աստիճան ==
Հայաստանի Հանրապետության արտակարգ դեսպանորդ և լիազոր նախարար (1996)։
Հայաստանի Հանրապետության արտակարգ և լիազոր դեսպան (1999)։
Հայաստանի Հանրապետության արտակարգ և լիազոր դեսպան (2019)։


== Ծանոթագրություններ ==